Un urs a apărut pe străzile din Ploiești. Autoritățile stau la pândă și avertizează oamenii să nu se apropie de animal
Un urs a fost văzut vineri noapte pe străzile din Ploiești. Camerele de supraveghere l-au surprins cum căuta mâncare.
Autoritățile stau la pândă și speră să-l prindă dacă apare din nou în zonele locuite. Localnicii sunt sfătuiți să nu se apropie de urs pentru a-l filma sau fotografia pentru că situația poate deveni periculoasă.
Anul trecut, doi urși au apărut în Ploiești, iar unul botezat de oameni "Rambo" a fost capturat cu greu și dus în pădure.